21/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de agosto de 2017 pola que se concede a autorización administrativa previa, de construción e declaración de utilidade pública, en concreto, dunha instalación eléctrica en Ribeira (IN407A 2016/3020-1)

Resolución do 10 de agosto de 2017 pola que se concede a autorización administrativa previa, de construción e declaración de utilidade pública, en concreto, dunha instalación eléctrica en Ribeira (IN407A 2016/3020-1) Expediente: IN407A 2016/3020-1 Promotor: Unión Fenosa Distribución, S. A. Instalación: repotenciación de 2 tramos da LMT PMR806 Concello: Ribeira FEITOS 1. O 28 de novembro de 2016 o promotor solicitou a autorización administrativa previa, autorización administrativa de construción e a declaración de utilidade pública da instalación de distribución eléctrica indicada.2. Características técnicas: – LMTA (Actuación n.º 1) a 20 kV, de 628 m, condutor tipo LA-110 Al, con orixe no apoio n.º 38 existente da LMT PMR-806 e final no apoio n.º 44 existente da LMT PMR-806. – LMTA (Actuación n.º 2) a 20 kV, de 52 m, condutor tipo LA-56 Al, con orixe no apoio n.º 41 existente da LMT PMR-806 e final no apoio n.º 41-1 existente (derivación a CT Bouciñas - 15AJR4) da LMT PMR-806. – LMTA (Actuación n.º 3) a 20 kV, de 122 m, condutor tipo LA-56 Al, con orixe no apoio n.º 109-A3 existente da LMT PMR-806 e final no apoio n.º 109-A3-1 existente da LMT PMR-806. – LMTS (Actuación n.º 1) a 20 kV, de 20 m, condutor tipo RHZ1-2OL 12/20 kV 1x240 mm 2 Al, con orixe no apoio n.º 109-A3-1 existente da LMT PMR-806 e final no no CT Carreira (15CZ22). – LMTS (Actuación n.º 2) a 20 kV, de 650 m, condutor tipo RHZ1-2OL 12/20 kV 1x240 mm 2 Al, con orixe no CT Carreira (15CZ22) e final no CTC “Vixán” proxectado. – LMTS (Actuación n.º 3) a 20 kV, de 20 m, condutor tipo RHZ1-2OL 12/20 kV 1x240 mm 2 Al, con orixe no no CTC Vixán proxectado e final no apoio n.º 77 existente da LMT PMR-806. – Novo CTC Vixán telecontrolado, cunha potencia de 400 kVA, unha relación de transformación de 20.000/400-230 V e configuración 2L+1P. – En CT Carreira (Expte.: 27.878 - 15CZ22) existente, substitución da actual cela de liña e protección por un bloque compacto en configuración 2L1P. O orzamento da instalación segundo o proxecto é de 159.316,14 €. 3. O proxecto someteuse ó trámite de información pública mediante resolución publicada nos seguintes medios: – Resolución información pública: 27 de decembro de 2016. – DOG: 03 de febreiro de 2017. – BOP: 20 de xaneiro de 2017. – Xornal “La Voz de Galicia”: 09 de febreiro de 2017. – Taboleiro de anuncios do concello: Segundo certificado municipal do 07 de marzo de 2017. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública foron presentadas alegacións.  Diego Dario Shahdadpuri Feixa, mediante escrito recibido o 10 de febreiro de 2017, solicita coñecer cal é a afectación do proxecto na súa propiedade e o cambio de situación do apoio 41, alegando o en síntese o seguinte:  Solicita se lle envíe plano de colocación do apoio 41 e por onde pasa a liña na finca da súa propiedade. Novena. –En relación coas alegacións presentada Unión Fenosa Distribución, S. A. presentou os seguintes escritos de contestación:  JEscrito recibido o 2 de marzo de 2017, no que se valoran as alegación presentadas por don Diego Dario Shahdadpuri Feixa, no que en síntese manifesta o seguinte:  A afección ocasionada no predio do alegante é de un (1) m 2 afectados en pleno dominio para a substitución do apoio 41 existente e a colocación dun novo apoio no linde entre as fincas numeradas do proxecto como 4 e 5 [esta última propiedade do alegante].  O obxecto e planimetría do proxecto están a disposición de todos os interesados.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos.  A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 10 de agosto de 2017. Isidoro Martínez Arca Xefe territorial da Coruña